Politiet ledte tirsdag morgen med hunde og helikopter efter en 72-årig kvinde fra Hals.

Nordjyllands Politi sendte tidligt tirsdag morgen patruljer og hundepatruljer til Hals, hvor en 72-årig kvinde var forsvundet fra sit hjem. Efterfølgelde blev også en helikopter sat ind i eftersøgningen. Hun gik fra sit hjem i Hals ved 2-tiden i nat, og politiet fik anmeldelse om hendes forsvinden klokken 5. Senere på morgenen blev den 72-årige fundet død, oplyser vagtchef ved Nordjyllands Politi, Per Vagn Nielsen.